**คู่มือการคำนวณงบประมาณ**

**งบดำเนินงาน** ประกอบด้วย

 1.ค่าตอบแทน

 2.ค่าใช้สอย

 3.ค่าวัสดุ

 4.ค่าครุภัณฑ์ (ถ้ามี)

 5.ค่าธรรมเนียมอุดหนุนสถาบัน (ค่าสาธารณูปโภค และเข้ากองทุนสนับสนุนการวิจัย)

**1. ค่าตอบแทน** หมายถึง ค่าตอบแทนนักวิจัยและค่าตอบแทนผู้ช่วยนักวิจัย ให้จ่ายในอัตราไม่เกินร้อยละสามสิบของวงเงินงบประมาณโครงการวิจัย

1.1 ค่าตอบแทนนักวิจัย

 1.2 ค่าตอบแทนผู้ช่วยนักวิจัย

**2. ค่าใช้สอย** หมายถึง รายจ่ายเพื่อให้ได้มาซึ่งบริการ ที่สอดคล้องกับการดำเนินโครงการวิจัย ให้จ่ายตามลักษณะของรายจ่ายที่เกิดขึ้นจริง โดยหัวหน้าโครงการวิจัยอาจกำหนดค่าใช้จ่ายเป็นอัตราเหมาจ่ายตามปริมาณงานหรือระยะเวลา หรือกำหนดเป็นอย่างอื่นตามความเหมาะสม

**3. ค่าวัสดุ** หมายถึง ค่าวัสดุสำหรับงานวิจัย ที่สอดคล้องกับการดำเนินโครงการวิจัย โดยแจกแจงรายละเอียด

**4. ค่าครุภัณฑ์ (ถ้ามี)** ให้จ่ายได้เฉพาะรายการที่ได้รับอนุมัติในโครงการวิจัย การจัดหาครุภัณฑ์ รายการที่มีวงเงินเกินกว่าหนึ่งแสนบาท เมื่อได้รับความเห็นชอบจากหัวหน้าหน่วยงานในการจัดซื้อหรือจัดจ้างแล้ว ให้ดำเนินการร่วมกับเจ้าหน้าที่พัสดุของหน่วยงาน หัวหน้าโครงการวิจัยต้องแจ้งรายละเอียด รายการครุภัณฑ์มูลค่าที่จัดหา วันเดือนปีที่ได้มา ต่อเจ้าหน้าที่พัสดุของหน่วยงาน เพื่อจัดทำทะเบียนครุภัณฑ์ และต้องส่งมอบครุภัณฑ์ให้แก่หน่วยงานเมื่อการวิจัยสิ้นสุดลงหรือส่งรายงานวิจัยฉบับสมบูรณ์แล้ว โดยหากเป็นครุภัณฑ์ที่นำไปประกอบสิ่งประดิษฐ์ ให้หมายเหตุไว้ในทะเบียนครุภัณฑ์ด้วยว่านำไปประกอบสิ่งประดิษฐ์รายการใด

5**. ค่าธรรมเนียมอุดหนุนสถาบัน**

 5.1 จ่ายสมทบค่าสาธารณูปโภคให้แก่มหาวิทยาลัยในอัตราร้อยละสามของวงเงินงบประมาณที่ประมาณการไว้ในแผนการใช้จ่ายเงินในการดำเนินการวิจัย

 5.2 จ่ายสมทบเข้ากองทุนสนับสนุนการวิจัยของมหาวิทยาลัยในอัตราร้อยละสองของวงเงินงบประมาณที่ประมาณการไว้ในแผนการใช้จ่ายเงินในการดำเนินการวิจัย

**วิธีการคำนวณงบประมาณ**

 **ค่าตอบแทน**

**วิธีคิด** งบประมาณทั้งหมด x (ไม่เกิน) 30%

 **ค่าสาธารณูปโภค**

**วิธีคิด** งบประมาณทั้งหมด – ค่าตอบแทน (ค่าตอบแทนนักวิจัยและค่าตอบแทนผู้ช่วยนักวิจัย) x 3%

 **เข้ากองทุนสนับสนุนการวิจัย**

**วิธีคิด** งบประมาณทั้งหมด – ค่าตอบแทน (ค่าตอบแทนนักวิจัยและค่าตอบแทนผู้ช่วยนักวิจัย) x 2%

 **ค่าใช้สอยและค่าวัสดุ**

**วิธีคิด** งบประมาณทั้งหมด – ค่าตอบแทน – ค่าสาธารณูปโภค – เข้ากองทุนสนับสนุนการวิจัย